 महाराश्ट्र ते होरने थाहरें उप्पर अयोध्या घटना थमां पैहलै होई दिए मुस्लमानें दिएं हत्तेआएं च कांग्रेस पासेआ नभाई गेई भूमका गी नजरंदाज नेईं कीता जाई सकदा ऐ।  कांग्रेस दे धर्मनिरपक्ख प्रमाणपत्र दा इक बारी फ्ही उस बेल्ले मतेहान होआ जिस बेल्ले गुजरात दे भाजरा दे मुक्खमंत्री पासेआ मुस्लिम वरोधी दंगें दी योजना बनाई गेई ही।  मुस्लिम वरोधी दंगें परैंत गुजरात चुनाएं भाजपा दे फिरकापरस्त चेहरे गी सामनै आहन्नने दी बजाए हिंदुत्व-धारा गी तरजीह देने दी नीति अपनाई।  कांग्रेस दी धर्मनिरपक्खता दा सबूत पंजाब च चलाए गेदे नीला तारा अभियान ते सिखें उप्पर होई दिए ज्यादतिएं दे रूप च बी सामनै आया।  उनें सिख वरोधी दंगे दा ते कोई अति-सिरा गै नेईं ऐ जेहड़े इंदिरा गांधी दी हत्तेआ दे परैंत नमीं दिल्ली च होए।  पार्टी नां छड़ा इस चाल्ली दे दंगें गी रोकने च नाकाम साबत होठ ऐ बलके नोहाड़े पासेआ अरोपिएं गी बचाने दे बी हर चाल्ली दे जतन की कीते गे।  एहदे पासेआ बशर्मी कन्नै उनें नेताएं गी बी मौजूदा लोकसभा चुनाएं लेई अपनामेदवार बनाया गेआ जिनेंगी इनें हत्तेआएं लेई जिम्मेवार ठहराया गेआ हा।  रिंआसत जम्मू-कश्मीर च सांप्रदायिक ध्रुवीक रन लेई कांग्रेस दी भुमका दे बारे च किश नेईं गलाया जाई सकदा की जे एह्‌दे पास्सेआ इक धर्मनिरपक्ख संगठन होने दा दावा कीता जंदा ऐ।  एह् उस धार्मिक ते प्रांतीय ध्रुवीकरण लेई पूरी चाल्ली उन्नी गै जिम्मेवार ऐ जिन्निआं भाजपा ते होर फिराकपरस्त ताकतां।  रिआसती दे लद्दाख खित्ते च फिराकपरस्त ध्रुवीकरण कांग्रेस सने नेश्नल कांफ्रेंस दी देन ऐ।  जम्मू च संघ परोआर पासेआ चलाए गेदे अमरनाथ यात्रा कन्नै सरबंधत आंदोलन नै कांग्रेस ने धर्मनिरपक्खता दे सबूतें गी इक बारी फ्ही सामनै आह्‌‌नी टकाया हा।  कांग्रेस दे मुक्खमंत्री ते उंदी सरकार नै राज्यपाल एस. के. सिन्हा कन्नै रलिऐ रिआसती दी राजनीतिक गी फिराकपरस्त बनाने ते एह्‌दे बसनीकें दे आपसी भाईचारे दी रिवायत गी तबाह करने दी खेढ गी पूरा करने दी योजना बनाई। 